Diari Oficial de la Generalitat Valenciana


Sumari del DOGV 7777, del 09-05-2016 (2016/2827)

Notificació de la sentència dictada en el judici verbal número 209/2015.
------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2827


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 209/2015. [2016/2827]  
Judici verbal número 000209/2015-L  
Demandant: Cauce Imperial, SL.  
Procurador: Luis Miguel Alacid Baño.  
Demandat: Credirapid Inversiones, SL.  
Procurador/a: -  
  
Jesús Lorenzo Álvarez, lletrat de l'Administració de Justícia del Jutjat de Primera Instància número 5 d'Elx i partit, faig constar que en virtut del que s'ha disposat per resolució d'aquesta data, dictada en el procediment a què es fa referència, i atés que es desconeix el domicili o parador actuals de Credirapid Inversiones, SL, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, a fi de dur a terme la diligència de notificar la sentència. Tot seguit es fa testimoniatge de la resolució objecte de notificació.  
  
«Sentència número 61/2016  
Elx, 29 de febrer de 2016  
M.ª Encarnación Aganzo Ramón, magistrada jutgessa de Primera Instància número 5 d'Elx, he vist i oït aquestes actuacions de judici verbal sobre l'efectivitat de drets reals inscrits, seguides davant d'aquest jutjat amb el número 209/2015, a instàncies de la mercantil Cauce Imperial, SL, representada pel procurador dels tribunals Luis Miguel Alacid Baño i assistit pel lletrat José Vicente Mallebrera Aldeguer, contra la mercantil Credirapid Inversiones, SL, declarada en rebel·lia.  
  
Dispositiva  
Estime la demanada interposada per la mercantil Cauce Imperial, SL, representada pel procurador dels tribunals Luis Miguel Alacid Baño, contra la mercantil Credirapid Inversiones, SL, declarada en rebel·lia, i dispose el següent:  
1. Declarar la inexistència d'un dret real de servitud de llums i vistes de l'habitatge de la demandada sobre la finca de l'actora.  
2. Condemnar la mercantil demandada al tancament de les dos finestres esmentades en els fets de la demanda i, per tant, a realitzar les obres necessàries a aquest efecte, en el termini de 60 dies.  
3. En el cas que la demandada no tanque les finestres en aquest termini, s'ordenarà que un tercer les tanque a càrrec seu, després de la taxació del cost per un pèrit designat pel lletrat de l'Administració de Justícia, i condemne la demandada al pagament de l'import d'aquestes obres.  
4. Condemnar la demandada al pagament de les costes i de les despeses del procediment.  
Aquesta sentència és apel·lable en ambdós efectes per a davant de l'Audiència Provincial d'Alacant dins dels 20 dies següents a la notificació, la qual s'haurà d'interposar davant d'aquest jutjat, de conformitat amb la tramitació prevista en els articles 457 i següents de la Llei d'Enjudiciament Civil.  
Aquesta és la meua sentència, de la qual s'expedirà un testimoniatge per a unir-lo a les actuacions, que pronuncie, mane i firme.»  
  
I perquè valga per a notificar la sentència de forma deguda respecte de Credirapid Inversiones, SL, expedisc aquest edicte.  
  
Elx, 17 de març de 2016.- El lletrat de l'Administració de Justícia: Jesús Lorenzo Álvarez.